สวัสดีค่ะคุน ดิฉันกินยาคุมครั้งแรก เริ่มกินวันที่ 3 ของประจำเดือนมา หลังจากนั้นก้กินตรงเวลาตลอด มีเพศสัมพันกันแฟนบ่อยทั้งป้องกันไม่ได้ป้องกันจนตอนนี้ยาคุมหมดแผง แล้วซื้อมาทานต่อเลย 3 วัน ลืมเว้น 7 วัน ตอนนี้ประจำเดือนยังไม่มาเลย แต่ทุกๆเดือนประจำเดือนมาตรงตลอด แบบนี้มีโอกาสท้องมั้ยค่ะ กลับมา
สวัสดีค่ะ หากได้เริ่มทานยาคุมกำเนิดแผงแรกในวันที่ 3 นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ดังนั้นโอกาสในการตั้งครรภ์จึงถือว่าน้อยมากทั้งนี้ หากทานยาคุมจนครบ 21 เม็ดแล้ว และไม่ได้เว้นระยะ 7 วัน แล้วเริ่มทานยาคุมกำเนิดแผงใหม่ต่อเลย ประจำเดือนก็ย่อมจะไม่มา จนกว่าจะทานยาแผงใหม่จนหมดแผงค่ะ ส่วนฤทธิ์ในการป้องกันการตั้งครรภ์ก็จะยังเป็นไปอย่างต่อเนื่องค่ะ ดังนั้น เมื่อทานยาคุมแผงที่ 2 จนครบ 21 เม็ดแล้ว ก็ต้องเว้นระยะไป 7 วันเพื่อให้มีประจำเดือนมาค่ะ และเมื่อเว้นระยะครบ 7 วันแล้ว ก็ให้เริ่มทานยาคุมแผงที่ 3 ต่อ โดยไม่ต้องสนใจว่าประจำเดือนจะหมดในวันไหน และการออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ